Як стала вядома ГА “БАЖ”, сітуацыю з А. Пачобутам адсочвае таксама Амерыканскі ПЭН (PEN American Center), які аб’ядноўвае каля 3 000 літаратараў. Яшчэ ў ліпені г.г., калі стала вядома пра новую крымінальную справу супраць журналіста, арганізацыя звярталася да Аляксандра Лукашэнкі і генпракурора Аляксандра Канюка з заклікам зняць з Пачобута ўсе абвінавачанні і выканаць свае абавязальніцтвы па абароне свабоды выказвання для ўсіх грамадзян. Звароты пратэсту былі накіраваныя таксама ў дыпламатычныя прадстаўніцтвы Беларусі ў шэрагу краін.